open-index/open-wikipedia-markdown huggingface dataset:
Daddy's Home

## Films
*''Daddy's Home'' (film), in Amerikaanske film út 2015
**[[Daddy's Home 2]]*, in Amerikaanske film út 2017, it ferfolch op 'e film út 2015

## Muzyk
*''Daddy's Home'' (album fan Big Daddy Kane), in album fan Big Daddy Kane út 1994
*''Daddy's Home'' (album fan Sir Mix-a-Lot), in album fan Sir Mix-a-Lot út 2003
*''Daddy's Home'' (liet), in liet fan Shep and the Limelites út 1961
**[[Hey Daddy (Daddy's Home)]]*, in liet fan Usher út 2009

## Oar
*''Daddy's Home'' (cartoon), in cartoon fan Tony Rubino en Gary Markstein dy't op deistige basis yn beskate Amerikaanske kranten ferskynt
Bitburg-Prüm

De **Eifelkreis Bitburg-Prüm** (oant 31 desimber 2006 "Landkreis Bitburg-Prüm") is in lânkring yn it wêst fan de Dútske dielsteat Rynlân-Palts. De lânkring grinzget oan Belgje en Lúksemboarch. Neffens oerflak is de lânkring de grutste en tagelyk ek de minst befolke lânkring fan de dielsteat. Ek hat de lânkring it grutste tal gemeentes fan Dútslân. De stêd mei de measte ynwenners en tagelyk de haadstêd is Bitburg.

## Geografy
De Eifelkreis Bitburg-Prüm leit yn it súdlike diel fan de Eifel mei yn de Snie-eifel de heechste berch, de 698 meter hege *Schwarzen Mann*. Yn it wêst fan de lânkring leit de Ösling, yn it easten de Kalk- en Wâldeifel en yn it sude it Bitburger Gutland mei it Ferschweiler-plato, dat bekend stiet om syn neolityske plakken. Lytsere rivierkes lykas de Kyll, Nims en Prüm rinne troch de lânkring. De Our en Sauer  (of Sûre, in sydrivier fan de Mûzel) foarmje de grins mei it Gruthartochdom Lúksemboarch.

De Eifelkreis Bitburg-Prüm grinzget mei de klok mei oan Euskirchen (yn Noardryn-Westfalen mei in grins fan mar 1,5 km) en de lânkringen Vulkaneifel, Bernkastel-Wittlich en Trier-Saarburg. Yn it wêst grinzget de lânkring oan it noardlike distrikt fan Lúksemboarch en de Belgyske provinsje Luik.

## Stêden en gemeenten

## Keppeling om utens
Trier-Saarburg

**Trier-Saarburg** is in lânkring yn it wêst fan de Dútske dielsteat Rynlân-Palts. It bestjoer hat syn sit yn de kringfrije stêd Trier, dy't hielendal troch de lânkring Trier-Saarburg omklamme wurdt en fierder gjin diel útmakket fan Trier-Saarburg. De grutste stêd wat ynwenners oanbelanget is Konz. Yn it suden grinzget Trier-Saarburg oan it Saarlân en yn it wêst oan it gruthartochdom Lúksemboarch.

## Geografy
It westlike diel fan lânkring Trier-Saarburg wurdt foarme troch it Bitburger Land. Oan de oare kant fan de Mûzel leit it westlike diel fan de Hunsrück. Yn it wêst foarmje de Sauer (of Sûre) en de Boppe-Muzel de grins mei Lúksemboarch. Gruttere rivieren yn de lânkring binne njonken de Mûzel de Saar en de Ruwer. Dêr leit in wichtich Dútsk wynbougebiet. De langste rivier fan de Eifel, de Kyll, rint troch it noardlike gebiet fan it distrikt. De heechste berch yn de lânkring is de Sandkopf mei in hichte fan 757 meter.

Mei de klok mei grinzget de lânkring yn it noarden oan de eifelkring Bitburg-Prüm, en dan de lânkringen Bernkastel-Wittlich en Birkenfeld (allegear yn Rynlân-Palts) en de Saarlânske lânkringen Sankt Wendel en Merzig-Wadern. Yn it wêst grinzget de lânkring oan de Lúksemboarchske kantons Remich, Grevenmacher en Echternach.

## Ferbânsgemeenten
De lânkring wurdt ferdield yn seis ferbânsgemeenten. Yn ûndersteande list binne wapens, nammen en gebieten opnommen fan de lânkring mei de ynwennertallen fan 1950 en de hjoeddeiske:

## Stêden en gemeentes
De lânkring hat fjouwer stêden en 100 gemeentes.  Yn ûndersteande list binne wapens, nammen en gebieten opnommen fan de lânkring mei de ynwennertallen fan 1950 en de hjoeddeiske:

## Keppeling om utens
Provinsjale wei 351

De **provinsjale wei 351** (N351) is in provinsjale wei yn de provinsjes Flevolân, Oerisel en Fryslân dy't in ferbining foarmet tusken de N352 by Urk en de N381 by Easterwâlde. By Emmeloard hat de dyk in oansluting op de A6, fan Emmeloard nei De Lemmer, by Wolvegea slút de dyk oan op de A32.

De dyk is in twabaansdyk. Tusken Urk en Makkingea is de dyk in gebietsûntslutingsdyk mei bûten de beboude kom in maksimumfaasje fan 80 km/o. Tusken Makkingea en Easterwâlde is de dyk in streamwei (autowei) mei in maksimumfaasje fan 100 km/o.

It Oeriselske part fan de dyk tusken Slikenboarch en De Kúnder rint by de âlde Suderseedyk del. Hjoed-de-dei rint de dyk op dat part op de dyk tusken de rivieren de Tsjonger oan de westkant en de Linde oan de eastkant.

De dyk hjit yn Flevolân: *Urkerweg*, *Hannie Schaftweg*, *Espelerweg*, *Muntweg* en *Kuinderweg*. Yn Oerisel hjit de dyk: *Slijkenburgerweg* en yn Fryslân hjit de dyk: *Pieter Stuyvesantweg*, *Om den Noort*, *Stellingenweg*, *De Weeme* en *Bovenweg*.
Provinsjale wei 369

De **provinsjale wei 369** (N369) is in provinsjale wei yn de gemeenten Achtkarspelen en Smellingerlân. De dyk ferbynt de N31 by Drachten mei de N355 besuden Twizel. Besuden Koatstertille rint er oer in brêge oer it Prinses Margrietkanaal hinne.

De dyk is oer de gânse lingte in twastripe-gebietsûntslutingsdyk mei in maksimumfaasje fan 80 km/o. Yn de gemeente Smellingerlân hjit de dyk Litswei en Foudenswei, yn de gemeente Achtkarspelen hjit er Langewyk en It Jachtfjild, Betonwei, Landyk, Hege Dyk en Koaten.
Bad Kreuznach (Landkreis)

De lânkring **Bad Kreuznach** is in bestjoerlik distrikt yn it sintrum fan de Dútske dielsteat Rynlân-Palts. Haadstêd fan de lânkring is de stêd Bad Kreuznach, it plak dat ek de measte ynwenners telt.

## Geografy
De lânkring Bad Kreuznach leit yn de eastlike dielen fan it Rynhessyske tafel- en heuvellân, yn it süden fan it Noard-Paltske berchlân en yn it wêst en noarden fan de Hunsrück. Troch it gebiet streamt fanút it wêst de Nahe troch Kirn, Bad Sobernheim en Bad Kreuznach nei it noarden, dêr't de Nahe yn Bingen am Rhein yn de Ryn mûnet. De lânkreis Bad Kreuznach foarmet mei dielen fan de lânkringen Mainz-Bingenen Donnersberg it wynbougebiet Nahe.

De lânkring grinzget mei de klok mei fan it noardeasten ôf oan de lânkringen Mainz-Bingen, Alzey-Worms, Donnersbergs, Kusel, Birkenfeld en Rhein-Hunsrück-Kreis.

## Stêden en gemeenten
Donnersbergkreis

De **Donnersbergkreis** is in lânkring yn de Palts fan de Dútske dielsteat Rynlân-Palts. It grutste plak wat ynwenners oanbelanget is de stêd Eisenberg. It bestjoer fan de lânkring hat syn sit yn it plak Kirchheimbolanden.

## Geografy
De Donnersbergkreis leit yn it noarden fan de Palts. It grutste diel fan it oerflak heart by it Noardpaltske Berchlân. Dêr leit ek it heechste punt fan de Palts, de Donnersberg mei in hichte fan 686,5 meter, dy't de namme joech oan de lânkring. De berch grinzget yn it súden oan it Pfälzerwald, yn it easten oan it wynbougebiet Palts en yn it noarden ek oan it wybougebiet Nahe. Fanút it suden nei it noarden streamt troch it westlike diel fan de lânkring de Alsenz, in sydrivier fan de Nahe.

De Donnersbergkreis grinzget mei de klokmei fanút it noardwesten oan de lânkringen Bad Kreuznach, Alzey-Worms, Bad Dürkheim, Kaiserslautern en Kusel.

## Stêden en gemeenten

## Keppeling om utens
Alzey-Worms

De lânkring **Alzey-Worms** is in bestjoerlik distrikt yn de Dútske dielsteat Rynlân-Palts. It plak mei de measte ynwenners is de ferbânsfrije stêd Alzey, dêr't ek it bestjoer syn sit hat. De lânkring waard foar it grutste part gearstald út de eardere lânkringen Alzey en Worms, dy't oant 1945 yn de Folkssteat Hessen leine.

## Geografy
De lânkring waard nei de stêden Worms en Alzey ferneamd. Worms leit súdeastlik fan de lânkring, mar makket der gjin ûnderdiel fan út. Yn Alzey hat it bestjoer syn sit. De Ryn foarmet de eastlike grins fan de lânkring en is tagelyk ek de bûnsgrins mei Hessen. Fan dêr út wreidet it Alzeyer Heuvellân him yn westlike rjochting oant de útrinners fan it Pfälzerwald út. It westlike diel fan de lânkring is in rotseftich lânskip mei bosk, dat ek wol Rynhessysk Switserlân neamd wurdt.     

De lânkring grinzget mei de klok mei fanút it noardeasten oan de lânkringen Groß-Gerau en Bergstraße (alle twa yn Hessen), de stêd Worms en de lânkringen Bad Dürkheim, Donnersbergkreis, Bad Kreuznach en Mainz-Bingen (allegear yn Rynlân-Palts).

## Befolkingsferrin

*1961:  (folkstelling 6 juny 1961 op basis fan de grinzen fan 25 maaie 1987)
*1970:  (folkstelling 27 maaie 1970 op basis fan de grinzen fan 25 maaie 1987)
*1987:  (folkstelling op 25 maaie 1987)

## Stêden en gemeenten
Ferbânsfrije stêd: 
#Alzey

## Keppeling om utens
Rhein-Lahn-Kreis

De **Rhein-Lahn-Kreis** is in lânkring yn it noardeastlike diel fan Rynlân-Palts, Dútslân. It distrikt leit tusken Koblenz en de haadstêd fan Rynlân-Palts, Mainz. It bestoer fan de Rhein-Lahn-Kreis hat syn sit yn Bad Ems, mar Lahnstein is de stêd mei de measte ynwenners fan it distrikt. De Rhein-Lahn-Kreis ûnstie yn it jier 1969 yn it ramt fan de weryndieling fan Rynlân-Palts troch gearfoeging fan de opheven lânkringen Loreleykreis (haadstêd Sankt Goarshausen) en Unterlahnkreis (haadstêd Diez).

## Geografy
De lânkring omfiemet it lânskip oan de rjochter kant fan de Ryn tusken de stêden Kaub en Lahnstein, in diel fan it súdlike Westerwâld en in diel fan de westlike Taunus, dêr it geberchte mei likernôch 530 meter hichte by Holzhausen an der Haide it heechste punt hellet. Njonken de Ryn is de Lahn in grutte rivier, dy't fan Limburg an der Lahn nei de westlike rjochting rint en by Lahnstein yn de Ryn útmûnet.

De Rhein-Lahn-Kreis grinzget mei de klok mei oan de lânkringen Limburg-Weilburg en Rheingau-Taunus-Kreis (alle twa yn Hessen) en de lânkringen Mainz-Bingen, Rhein-Hunsrück-Kreis en Mayen-Koblenz, oan de kringfrije stêd Koblenz en oan de Westerwaldkreis.

## Stêden en gemeenten

## Keppeling om utens
Kusel (Landkreis)

De lânkring **Kusel** is in bestjoerlik distrikt yn it súdwesten fan it Dútske bûnslân Rynlân-Palts. Haadstêd is de stêd Kusel, de op ien nei lytse kringstêd fan it lân; de Ortsgemeinde Schönenberg-Kübelberg telt lykwols de measte ynwenners. In grut part fan de befoking wennet yn doarpen mei minder as 1.000 ynwenners.

## Geografy
De lânkring Kusel leit yn it Noardpaltske Berchlân. De hichste piken binne de Herzerberg (585 meter yn de Ortsgemeinde Reichweiler), de Königsberg (568 meter), de Potzberg (562 meter) en de Selberg (546 m). De grutste rivieren binne de Lauter en de Glan. Yn it suden foarmet de lânkring ûnderdiel fan de Kaiserslauterer Delte.

De lânkring grinzget mei de klok mei fanôf it noardwesten oan de lânkringen Birkenfeld, Bad Kreuznach, Donnersbergkreis en Kaiserslautern (allegear yn Rynlân-Palts) en Saarpfalz-Kreis, Neunkirchen en Sankt Wendel (allegear yn it Saarlân).

## Stêden en gemeenten

## Keppeling om utens
Südwestpfalz

De lânkring **Südwestpfalz** is in distrikt yn it suden fan it Dútske bûnslân Rynlân-Palts. De kringfrije stêd Pirmasens is it bestjoerlik sintrum, dy't hielendal troch de lânkring omfieme wurdt, mar sels gjin ûnderdiel is fan de lânkring. De gemeente mei de measte ynwenners is de stêd Rodalben. De lânkring Südwestpfalz grinzget sawol oan it Saarlân as oan Frankryk.

## Geografy
De lânkring Südwestpfalz is wat lânskip oanbelanget yn twaën te ferdielen. Yn it easten lizze de heuvels fan it Pfälzerwald. Op de sânstiennen rotsen waakse dêr ôfwikseljende wâlden, trochsnien troch deltes mei ferskillende rivierkes. Toerisme is fral oanwêzich yn it Dahner Felsenland, dêr't frijsteande rotsen fan sânstien it lânskip siere. It westen fan de lânkring makket diel út fan de Westricher Heechflakte, en hat fral in iepen, agrarysk lânskip. Hielendal yn it súdwesten fan de lânkring leit Hornbach, dêr't it eardere benediktynske kleaster yn de midsiuwen in wichtich kultuer- en ûntjouwingssintrum fan it Hillige Roomske Ryk wie.

De lânkring grinzget mei de klok mei fan it súdwesten ôf oan Saarpfalz-Kreis (yn it Saarlân), de kringfrije stêdt Zweibrücken en de lânkringen Kaiserslautern en Bad Dürkheim, oan in eksklave fan de kringfrije stêd Landau in der Pfalz en oan de lânkring Südliche Weinstraße (allegear yn Rynlân-Palts). Yn it suden grinzget de lânkring oan Frankryk.

## Stêden en gemeenten

## Keppeling om utens
Westerwaldkreis

**Westerwaldkreis** is in lânkring yn it Dútske bûnslân Rynlân-Palts. Westerwaldkreis leit tusken Keulen en Bonn en de metropoalregio Frankfurt Ryn-Main. It bestjoerssintrum is de stêd Montabaur, de wat ynwennertal oanbelanget grutste stêd fan de lânkring. De lânkring ûnstie yn 1974 yn it ramt fan de bestjoerlike weryndieling fan Rynlân-Palts troch it gearfoegjen fan de eardere lânkringen Unterwesterwaldkreis en Oberwesterwaldkreis.

## Geografy
De Westerwaldkreis leit yn it noarden fan Rynlân-Palts, net fier fan it trijelannenpunt mei Hessen en Noardryn-Westfalen. De lânkring is ferneamd nei it Westerwâld en relatyf tin befolke. Likernôch 40% fan de lânkring bestiet út bosk. Gruttere rivieren binne de Nister, de Wied en de Sayn, dy't lykwols al in pear kilometer nei de boarne de lânkring ferlitte.   

It distrikt is fan noard nei súd maksimaal 44 en fan west nei east maksimaal 40 kilometer breed. De heechste berch is de Fuchskaute mei in hichte fan 657 meter. It leechste punt is 150 meter boppe seenivo en leit yn de delte fan de Gelbach ûnder Dies, in Ortsteil fan Gackenbach.

Mei de klok mei grinzget de Westerwaldkreis begjinnend yn it noardeasten oan de kring Siegen-Wittgenstein (yn Noardryn-Westfalen), oan de kring Lahn-Dill en de lânkring Limburg-Weilburg (alle twa yn Hessen) en de kring Rhein-Lahn, de kringfrije stêd Koblenz en de lânkringen Mayen-Koblenz, Neuwied en Altenkirchen (allegear yn Rynlân-Palts).

## Stêden en gemeenten

## Keppeling om utens
Altenkirchen (Landkreis)

De lânkring **Altenkirchen** is in distrikt yn it noardlike diel fan it Dútske bûnslân Rynlân-Palts. De lânkring leit tusken de metropoalregio's Rhein-Ruhr en Rhein-Main. It bestjoer fan de lânkring hat syn sit yn de stêd dy't syn namme joech oan de lânkring. De grutste stêd wat ynwenners oanbelanget is Betzdorf.

## Geografy
De lânkring Altenkirchen is it noardelikste distrikt fan Rynlân-Palts. It leit yn it noardlike diel fan it Westerwâld en it súdwestlike diel fan it Siegerlân. Rivieren in it distrikt binne de Wied en de Nister. 

Mei de klok mei grinzget de lânkring (yn it wêst begjinnend) oan de distrikten Rhein-Sieg, Oberbergischer Kreis, Olpe en Siegen-Wittgenstein (allegear yn Noardryn-Westfalen) en oan Westerwaldkreis en Neuwied (alle twa yn Rynlân-Palts).

## Stêden en gemeenten

## Keppeling om utens
Provinsjale wei 390

De **provinsjale wei 390** (**N390**) is in provinsjale wei yn Fryslân yn de gemeente Harns. De dyk is in wichtige tafierrûte fan de A31 ôf rjochting de haven fan Harns dêr't de boaten nei Flylân en Skylge wei ferfarre. Op healwei by de buorskip Almenum slút de dyk oan op de N393 rjochting Stiens.

De dyk is oer gâns syn lingte útfierd as in twastripe-gebietsûntslutingsdyk mei bûten de beboude kom in maksimumfaasje fan 80 km/o. De dyk hat oer syn hiele lingte de namme Súdwâlwei.
Provinsjale wei 910

De **provinsjale wei 910** (**N910**) is in provinsjale wei yn Fryslân yn de gemeenten Noardeast-Fryslân en Achtkarspelen. De dyk foarmet in ferbining tusken de N355 benoardeasten Gerkeskleaster en de N361 by Dokkum. De dyk ûntstie yn de rin fan de 20e iuw troch opwurdearring fan besteande weidielen. De dyk wurdt fanâlds Trekwei neamd.

De dyk begjint yn de gemeente Achtkarspelen benoardeasten Gerkeskleaster. Fan dat krúspunt ôf mei de N355, ek wol bekend as De Lêste Stoer, om't it it lêste plak wie dêr't in stoer foar de pont betelle wurde moast op it paad fan Grins nei Ljouwert, rint de trekwei de gemeente Noardeast-Fryslân yn. De trekwei rint oer Lytsewâld, Kollum en Westergeast, by Driezum del nei it westen nei Dokkum ta. De trekwei rint gâns de rûte by de Strobosser Trekfeart del.

## Skiednis
Ynearsten wie de dyk in rykswei. De dyk wie lykwols nea in part fan it rykswegeplan en hie altyd in sekundêre funksje. Oant 1992 wie de dyk administratyf nûmere as Rykswei 858. Yn it ramt fan de Wet fan it fannijs ferpartsjen fan it Wegebehear waard de dyk oerdroegen oan de provinsje Fryslân, dy't de dyk nûmere as 910.
Bad Dürkheim (Landkreis)

De lânkring **Bad Dürkheim** is  in distrikt yn it suden fan it Dútske bûnslân Rynlân-Palts. Haadstêd is de ferbânsfrije stêd Bad Dürkheim, de gemeente mei de measte ynwenners yn de lânkring is de ferbânsfrije gemeente Haßloch.

## Geografy
De lânkring Bad Dürkheim leit yn de Palts tusken Ludwigshafen am Rhein yn it easten en Kaiserslautern yn it wêst. It westlike diel fan de lânkring leit foar in part yn it Pfälzerwald, it eastlike diel heart noch by de Boppe-Rynske Leechflakte, it midden foarmet diel fan it heuvellân oan de Dútske Wynrûte, dy't fan it noarden nei it suden oer in lingte fan goed 30 kilometer troch de lânkring rint. 

De lânkring leit fan it noarden fan Bockenheim nei it suden oant Haßloch, yn east-westlike rjochting fan Frankenstein oant Ellerstadt. Op syn wiidst is de lânkring mei 42 kilometer breed tusken Elmstein yn it súdwesten en Dirmstein yn it noardeasten.

Oanbuorjende distrikten mei de klok mei fanôf it noarden binne Alzey-Worms, de kringfrije stêd Worms, de lânkring Rhein-Pfalz-Kreis, de kringfrije stêd Neustadt an der Weinstraße, de Südliche Weinstraße, in eksklave fan de kringfrije stêd Landau in der Pfalz, de lânkring Südwestpfalz, de lânkring en kringfrije stêd Kaiserslautern en de Donnersbergkreis.

## Stêden en gemeenten

## Keppeling om utens
Germersheim (Landkreis)

De lânkring **Germersheim** is in distrikt yn it súdeasten fan it Dútske bûnslân Rynlân-Palts. De lânkring wurdt fanút de ferbânsfrije stêd Germersheim bestjoerd en dy stêd is wat ynwennertal oanbelanget de grutste fan de lânkring. De lânkring hat 31 *Ortsgemeinden*, dy't foar it grutste part ûnderbrocht binne by saneamde ferbânsgemeenten.

## Geografy
De Ryn foarmet de eastlike grins fan de lânkring en foar it measte tagelyk de bûnsgrins mei Baden-Württemberg. De Lauter soarget foar de súdlike grins en is tagelyk de grins mei Frankryk. De lânkring leit hielendal yn de Boppe-Rynske Leechflakte en heart ta de metropoalregio Ryn-Neckar en it eurodistrikt PAMINA.

## Stêden en gemeenten

## Keppeling om utens
Provinsjale wei 913

De **provinsjale wei 913** (**N913**) is in provinsjale wei yn Fryslân yn de gemeente Tytsjerksteradiel. De dyk foarmet in ferbining tusken de N31 by Garyp en de N356 (Sintrale As) by Sumar.

De dyk rûn earst by de kearn fan Garyp del en wie bûten de beboude kom útboud as in twastripe-gebietsûntslutingsdyk. Op 16 jannewaris 2015 waard de rûnwei fan Garyp iepeneen rint mei in grutte bôge om it doarp hinne en waard opwurdearre ta in twastripe-autowei mei krusings fan ûngelikese hichten.
Provinsjale wei 917

De **provinsjale wei 917** (**N917**) is in provinsjale wei yn Fryslân yn de gemeenten Opsterlân en Eaststellingwerf. De dykfoarmet in ferbining tusken de N381 bewesten Oerterp en Haulerwyk, dêr't de dyk oanslút op de N918 en N979. De dyk ûntstie yn de rin fan de 20e iuw troch it opwurdearjen fan besteande weidielen.

De dyk is oer gâns de lingte in twastripewei. It part tusken de N381 en Oerterp is in gebietsûntslutingswei mei bûten de beboude kom in maksimumfaasje fan 80 km/o. It oerbliuwende part oant Haulerwyk is in hiemtagongswei mei bûten de beboude kom in maksimumfaasje fan 60 km/o. Yn de gemeente Opsterlân hjit de dyk efterinoar Opgong, Hegebrechsterlaan, Selmien East, Weibuorren, Boerestreek, *Het Tolhek*, Binnenwei, Klauwertswei, Foarwurker Wei, Tsjerkewal en Mandewyk. Yn de gemeente Eaststellingwerf hjit de dyk *Bakkeveensterweg*, *Compagnonsweg* en *Hoofdweg Boven*.

## Nijsgjirrich
Tusken Sigerswâld en Haulerwyk is de dyk de trekwei by de Bakkefeanster Feart en de Haulerwykster Feart.
Provinsjale wei 918

De **provinsjale wei 918** (**N918**) is in provinsjale wei yn Fryslân yn de gemeente Eaststellingwerf. De dyk rint yn it ferlingde fan de N979 fan Haulerwyk nei de buorskip De Weper, dêr't de dyk oanslút op de N919. De dyk ûntstie yn de rin fan de 20e iuw. De dyk rint by it natoergebiet Blauwe Bosk del.

De dyk is oer gâns de lingte in twastripe-gebietsûntslutingswei mei bûten de beboude kom in maksimumfaasje fan 80 km/o. It noardlike part hjit Tonckenswei en it súdlike part hjit Weperpolder.
Provinsjale wei 919

De **provinsjale wei 919** (**N919**) is in provinsjale wei yn de provinsjes Fryslân en Drinte yn de gemeenten Eaststellingwerf en Noardenfjild. De dyk foarmet in ferbining tusken Easterwâlde, dêr't de dyk op de N351 en N381, en de N373 by Huis ter Heide, oanslút. By de buorskip De Weper trochkrúst de dyk it natoergebiet Tiesingaboskje. De dyk ûntstie yn de rin fan de 20e iuw troch opwurdearjende besteande weidielen. 

De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o.

Yn de gemeente Eaststellingwerf hjit de dyk *Venekoterweg*, *Schottelenbrugweg*, *Het Oost*, Weper (nei de buorskip) en Weperpolder. Yn de gemeente Noardenfjild hjit de dyk efterinoar *Oosterwoldseweg*, *Hoofdweg* en *Kolonievaart* (nei de feart dêr't de dyk njonken rint).
Provinsjale wei 924

De **provinsjale wei 924** (**N924**) is in provinsjale wei yn Fryslân yn de gemeenten De Fryske Marren en It Hearrenfean. De dyk foarmet in ferbining tusken de A32 by It Hearrenfean en de A6 by Eastersee. De dyk ûntstie yn de rin fan de 20e iuw troch it opwurdearjen fan besteande weidielen. Fan Fjouwerhûs oant Eastersee rint de dyk by de kustline fan de Tsjûkemar del.

De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o. Yn de gemeente It Hearrenfean hjit de dyk Oranje-Nassauleane en Rottumerwei. Yn de gemeente De Fryske Marren hjit de dyk Binnendyk, Hege Dyk, Fjouwerhûsterwei, Marwei, Haadwei en Hearrewei.

Yn de beboude kom fan It Hearrenfean is de dyk yn it behear fan de gemeente.

## Nijsgjirrich
By de N924 steane de:
* Klokkestoel fan Rottum
* Mûne De Hersteller by Sint-Jânsgea

## Galery

Klokkenstoel Rottum 07cw.JPG|Klokkestoel yn Rottum
De Hersteller Molen 01.JPG|Mûne De Hersteller
N924 wegwijzer 06.JPG|Paadwizer tusken It Hearrenfean en Rottum
Provinsjale wei 981

De **provinsjale wei 981** (**N981**) is in provinsjale wei yn de provinsjes Fryslân en Grinslân yn de gemeenten Achtkarspelen en Westerkertier. De dyk foarmet in ferbining tusken de N980 by Koerherne en de N369 by Boelensloane. By Surhústerfean krúst de dyk de N358. 

De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o. Yn de gemeente Achtkarspelen hjit de dyk Grinzerstrjitte, Jan Binnesleane, Dimpte Feart en Blauhûsterwei. Yn de gemeente Westerkertier hjit de dyk Provinsjalewei.
Provinsjale wei 927

De **provinsjale wei 927** (**N927**) is in provinsjale wei yn Fryslân yn de gemeente De Fryske Marren. De dyk ferbynt de A6 op 'e hichte fan Sint-Nyk mei de N354 by de buorskip Spannenburch. De dyk rint oan de noardwestkant fan de Tsjûkemar.

De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o. Tusken de oansluting op de A6 en Sint-Nyk hjit de dyk Tsjûkemarwei en it oare part hjit Spannenburgerdyk.
Provinsjale wei 928

De **provinsjale wei 928** (**N928**) is in provinsjale wei yn Fryslân yn de gemeenten Súdwest-Fryslân en De Fryske Marren. De dyk foarmet in ferbining tusken de N354 by Wâldsein en de N359 by Balk. De dyk ûntstie yn de rin fan de 20e iuw troch it opwurdearjen fan de besteande weidielen. De dyk rint oan de noardwest kant fan de Sleattemermar. Oant septimber 2007 rûn de dyk troch it sintrum fan Wâldsein, mar neitiids waardt besuden it doarp in nije rûnwei yn de dyk oanlein mei in ûnder De Ie troch mei it Ie-Akwadukt.

De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o. Yn de gemeente Súdwest-Fryslân hjit de dyk Ypekolsgea, yn de gemeente De Fryske Marren hjit de dyk Suderséwei.

Op it begraafplak by Ypekolsgea stiet by de dyk lâns in klokkestoel.

## Galery

Balk 10c.JPG|Rotonde yn de N359 by Balk
Klokkenstoel Ypecolsga 04c.JPG|Klokkestoel by Ypekolsgea
Ie-akwadukt 01.JPG|It Ie-Akwadukt ûnder De Ie by Wâldsein
Südliche Weinstraße

De lânkring **Südliche Weinstraße** is in bestjoerlik distrikt yn it suden fan it Dútske bûnslân Rynlân-Palts. De lânkring leit yn de metropoalregio Rynlân-Neckar en de sit fan it kringbestjoer is yn de kringfrije stêd Landau in der Pfalz, dy't hielendal troch de lânkring omklamme wurdt. De gemeente mei de measte ynwenners is de Ortsgemeinde Herxheim bei Landau.

## Geografy
De lânkring waard ferneamd nei de earste yn 1930 iepene toeristyske rûte yn Dútslân, de *Deutsche Weinstraße*. De súdlike helte fan de rûte giet fan súd nei noard troch de lânkring mei yn it easten de Boppe-Rynske Leechflakte en yn it westen it Pfälzerwald.   

De rivier de Lauter foarmet yn it suden de grins mei Frankryk. In oare rivier dy't troch de lânkring streamt is de Queich. 

De Südliche Weinstraße grinzget mei de klok mei yn it wêst begjinnend oan de lânkring Südwestpfalz, oan in eksklave fan de kringfrije stêd Landau in der Pfalz, oan de lânkring Bad Dürkheim, oan de kringfrije stêd Neustadt an der Weinstraße en oan de lânkringen Rhein-Pfalz-Kreis en Germersheim. Yn it suden grinzget de Südliche Weinstraße oan it Frânske departemint Bas-Rhin.

## Stêden en gemeenten

## Keppeling om utens
Rhein-Pfalz-Kreis

De **Rhein-Pfalz-Kring** (oant 31 desimber 2003 **Landkreis Ludwigshafen**) is in lânkring yn it súdeasten fan it Dútske bûnslân Rynlân-Palts yn de metropoalregio Rhein-Neckar. It bestjoer hat syn sit yn de kringfrije stêd Ludwigshafen am Rhein, dy't fierder gjin diel útmakket fan de lânkring. De ferbânsfrije stêd Schifferstadt is it grutste plak wat ynwennertal oanbelanget.

## Geografy
De Rhein-Pfalz-Kreis leit yn it Boppe-Rynske leechlân. De lizzing yn de metropoalregio Ryn-Neckar mei in soad oanbuorjende kringfrije stêden en de lokaasje oan de Ryn makket dat de Rhein-Pfalz-Kreis oan in soad ferskillende distrikten grinzget, dy't yn trije ferskillende bûnslannen lizze. Yn it bûnslân Rynlân-Palts grinzget de lânkring oan de stêd Worms, Frankenthal, Ludwigshafen am Rhein, Speyer, de lânkringen Germersheim en Südliche Weinstraße, Neustadt an der Weinstraße en Bad Dürkheim.

Yn it easten foarmet de Ryn de grins fan de Rhein-Pfalz-Kreis mei de dielsteaten Hessen en Baden-Württemberg. In útsûndering is it Kollereilân op de loftse kant fan de Ryn, dat by Baden-Württemberg heart. Begjinnend yn it noarden grinzget de lânkring oan de kring Bergstraße (yn Hessen), de stêdkring Mannheim, de Rhein-Neckar-Kreis en de lânkring Karlsruhe (allegear yn Baden-Württemberg).

## Stêden en gemeenten

### Ferbânsfrije gemeenten
(*Ynwennertallen op 31 desimber 2019*)

### Ferbânsgemeenten

* sit fan de ferbânsgemeente

## Keppeling om utens
Kaiserslautern (Landkreis)

De lânkring **Kaiserslautern** is in distrikt yn de Dútske bûnslân Rynlân-Palts. It bestjoer hâldt sit yn de stêd mei deselde namme, dy't as kringfrije stêd lykwols net by de lânkring heart. De stêd mei de measte ynwenners fan de lânkring is Landstuhl.

## Geografy
De lânkring Kaiserslautern leit foar likernôch in tredde yn it natoerpark Paltserwâld. Fan west nei east is de lânkring 43 kilometer lang, van noard nei súd 32 kilometer. It heechte punt is 528 meter (2 kilometer súdlik fan it doarpke Johanniskreuz). It leechste punt fan de lânkring leit by Olsbrücken, dêr't de Lauter op in hichte fan 205 meter de lânkring útstreamt.

De lânkring grinzget mei de klok mei (begjinnend yn it noardwesten) oan de lânkringen Kusel, Donnersbergkreis, Bad Dürkheim en Südwestpfalz. In lyts stik fan de lânkring yn Bruchmühlbach-Miesau grinzget fuortendaliks oan it Saarlân. De kringfrije stêd Kaiserslautern wurdt folsein troch de lânkring omfieme.

## Stêden en gemeenten

## Keppeling om utens
Ortsgemeinde

Mei in **Ortsgemeinde** wurdt yn Dútslân en Switserlân in organisaasjefoarm fan in gemeente bedoeld. 

## Dútslân
Yn it bûnslân Rynlân-Palts is in *Ortsgemeinde* in gemeente, dy't diel útmakket fan in *[[Verbandsgemeinde]]*. Dêrnjonken besteane ek *[[Verbandsfreide Gemeinde]]n*, dy't gjin diel útmeitsje fan in *Verbandsgemeinde*. 

Alle Ortsgemeinden binne juridysk selsstannich en hawwe in eigen boargemaster mei in gemeenteried. Yn oare dielsteaten hjit de ferlykbere publykrjochtelike organisaasjefoarm gewoanwei gemeente.

Ortsgemeinden hawwe gjin eigen bestjoer (*Verwaltung*), lykas oare gemeenten yn de oare dielsteaten dy wol hawwe. De *Verbandsgemeindeverwaltung* (it bestjoer fan de ferbânsgemeente) draacht neffens § 68 lid 1 fan de gemeenteferoardening fan Rynland-Palts de bestjoersferantwurdlikens fan de Ortsgemeinden yn harren namme en yn harren opdracht. Hja binne lykwols bûn oan de besluten fan de gemeenterieden en de boargemaster fan de Ortsgemeinden .

Ortsgemeinden hawwe fakentiden mar in relatyf lyts tal ynwenners. De regeling dy't yn Rynlân-Palts troffen is, makke de gemeentlike weryndielings fan de jierren 1970 mooglik en tagelyk it oantal gemeenten werom te bringen. Troch de ynstelling fan Verbandsgemeinden hoegden gemeenten gjin selsstannigens op te jaan, dy't by in gewoane weryndieling wol opjûn wurde moast.

## Switserlân
Yn Switserlân betsjut in Ortsgemeinde foar elts kanton wat oars:

* Yn it kanton Thurgau wiene de Ortsgemeinden njonken de *Munizipalgemeinden* oant it begjin fan de jierren 1990 selsstannige entiteiten. Sûnt de gemeentlike herfoarming fan 1999 binne dy gemeentefoarmen ûnderdiel fan de 80 politike gemeenten.
* Yn it kanton Sankt Gallen binne de Ortsgemeinden al langer ûnderdiel fan in politike gemeente, dy't oantsjut wurde mei de term *Bürgergemeinde*.
* Yn it kanton Glarus wurdt de politike gemeente oantsjut mei de term Ortsgemeinde.

## Eastenryk
Eastenryk hat offisjeel gjin *Ortsgemeinden*. It wurd wurdt lykwols wol brûkt om ûnderskie oan te jaan mei bygelyks in *Pfarrgemeinde* of *Schulgemeinde*.
Knooppunt Werpsterhoeke

It **knooppunt Werpsterhoeke** is in ferkearsknooppunt justjes besuden Ljouwert, dy't de N31 (Surch-Harns-Ljouwert-Drachten) en N32 (Meppel-It Hearrenfean-Ljouwert) ferbynt. It knooppunt is in heal stjerknooppunt en is part fan it súdlike part fan de Heak om Ljouwert.

Yn maart 2010 waard it traseebeslút tekene, en letter yn dat jier hat de Rie fan Steat de beroppen tsjin it oanlizzen ôfwiisd. De rykswei waard oanlein troch Rykswettersteat (súdlike part mei it knooppunt ynbegrepen) en de provinsje Fryslân it noardlike part. De tariedings foar it projekt dy't folslein op ûngelikese hichte boud waard, fûn plak yn 2011. Tusken ein 2011 en 2014 waard it knooppunt oanlein. Op 18 desimber 2014 waard de Heak om Ljouwert en it knooppunt offisjeel iepene.
Knooppunt Surch

It **knooppunt Surch** is in ferkearsknooppunt yn Fryslân op de Kop fan de Ofslútdyk, tusken de doarpen Surch en Koarnwert, en ferbynt de A7 (Saandam-Den Oever-It Hearrenfean-Grins-Nijeskâns) mei de A31/N31 (Surch-Harns-Ljouwert-Drachten). 

It knooppunt is neamd nei it doarp Surch dat 1,4 km benoarden it knooppunt leit.

## Skiednis
Op 25 septimber 1933 waard de earste dyk op de Ofslútdyk oer de Kop nei Surch ta iepene. Yn febrewaris 1938 waard in ienbaansdyk dyk fan de Kop nei Harkesyl iepene. Healwei 1975 waarden foargongers fan de A7 en de A/N31 omboud ta autosnelwegen en krigen dy harren hjoeddeistige nûmers. Op 3 desimber 1975 waarden de A31 tusken de Kop en Surch en ek it knooppunt Surch iepene foar it ferkear. Hoewol't it knooppunt dus al yn gebrûk wie, waard it offisjeel yn 1976 iepene as "knooppunt Kop Ofslútdyk".

Ein 2008 waard de N31 tusken Surch en Harns ferdûbele ta in autowei mei fjouwer stripen.

## Foarm
It knooppunt waard yn in trijehoekige foarm boud, as in heal stjerknooppunt. Oars as by oare knooppunten, is it knooppunt Surch wiidweidich opset. De ferbiningsstripen fan Snits ôf rjochting Harns en oarsom binne wol twa kilometer lang. De ferbiningsstripe fan De Helder rjochting Harns bestiet út twa stripen, wylst de ferbiningsstripe fan Harns rjochting De Helder oant de oprit op de A7 ynearsten twa stripen hat en dêrnei ien. De oare ferbiningsstripen hawwe ien stripe.

Op it knooppunt is yn de A7 fan beide kanten in ôfslach Surch, dêr't oan iene kant in ferbining is mei de Houdyk by de Iselmarseedyk del nei Koarnwert en Makkum ta, en oan oare kant in ferbining nei in tankstasjon, restaurant en bushalte, dy't midden yn it knooppunt lizze, en it doarp Surch. Ek is der in ôfslach Surch yn de A31 justjes benoarden it knooppunt.

De A7 en A31/N31, dy't op it knooppunt oanslute, binne beide fjouwerstripediken. Daliks bewesten tsjin it knooppunt oan is de Waadseedyk en oan de westkant fan it knooppunt begjint de Ofslútdyk.
Konstantin Kalinin

**Konstantin Aleksejewitsj Kalinin** (Russysk: *Калинин Константин Алексеевич*; Warsjau, 17 (29) desimber 1889, Russyske Keizerryk - Voronezj, 1938 of 21 april 1940) wie in fleander yn de Earste Wrâldoarloch en in Sovjet-Russyske fleantúchûntwerper.

Kalinin wie in soan fan wachtmaster Aleksej Kirillovitsj Kalinin, syn mem Marianna Friderikovna wie in Poalske. Kalinin studearre ôf oan de Militêre Skoalle fan Odessa yn 1912, oan de Militêre Loftfeartskoalle fan Gatsjina yn 1916 en oan it Polytechnysk Ynstitút fan Kiëv yn 1925. Nei it Ferdrach fan Brest-Litovsk (1918) waard er piloat en befelfierend offisier yn tsjinst fan de Oekraynske Folksrepublyk. Yn 1927 waard er lid fan de Kommunistyske Partij fan de Sovjet-Uny (bolsjewiken). Yn 1926 stichte en late er in loftfeartûntwerpburo yn Charkov. Hy ûntwurp ûnder mear de Kalinin K-4, Kalinin K-5, Kalinin K-7 en Kalinin K-12.

Kalinin waard yn 1938 ûnder de Grutte Suvering fan Stalin eksekutearre fanwegen ûnderstelde "anty-Sovjet aktiviteiten en spionaazje". Neffens de Sovjetregisters stoar er yn 1940.

Hy wie ien fan de oprjochters fan it "Loftfeartynstitút Charkov". Hy waard ûnderskieden mei de Oarder fan de Reade Flagge fan de Arbeid. 

Op 2 novimber 1990 waard in asteroïde nei Kalinin ferneamd: (3347) Konstantin.

## Untwerpen en projekten

*Kalinin K-1
*Kalinin K-2
*Kalinin K-3
*Kalinin K-4
*Kalinin K-5
*Kalinin K-6
*Kalinin K-7
*Kalinin K-9
*Kalinin K-10
*Kalinin K-12
*Kalinin K-13
*Kalinin K-15
Ynternasjonaal Filmfestival fan Moskou

It **Ynternasjonaal Filmfestival fan Moskou** (Russysk: Московский Международный Кинофестиваль, transliteraasje: **Moskovskij Mjezjdûnarodnyj Kinofjestivalj'') is in filmfestival dat elts jier yn july holden wurdt yn 'e Russyske haadstêd Moskou. It bestiet sûnt 1959, mar is pas in jierliks evenemint sûnt 1995. De wichtichste priis dy't op it Ynternasjonaal Filmfestival fan Moskou útrikt wurdt, is de Gouden Joaris, ferneamd nei de beskermhillige fan Moskou, Sint-Joaris.

## Skiednis
Yn Moskou, doedestiden de haadstêd fan 'e Sovjet-Uny, waard yn 1935 foar it earst in filmfestival organisearre, mar dat wie in evenemint foar ien kear. It Ynternasjonaal Filmfestival fan Moskou sa't dat tsjintwurdich bestiet, begûn yn 1959. It waard doe om it jier holden, om en om mei it Ynternasjonaal Filmfestival fan Karlovy Vary yn Tsjechoslowakije. Yn 1972 waard it Ynternasjonaal Filmfestival fan Moskou troch de Ynternasjonale Federaasje fan Ferienings fan Filmprodusinten (FIAPF) akkreditearre as in festival fan 'e A-kategory.

Yn 1988 waard de dokumintêreseksje fan it Ynternasjonaal Filmfestival fan Moskou ôfspjalten om it selsstannige Dokumintêrefilmfestival fan Leningrad te wurden. Pas rom nei de fal fan it Izeren Gerdyn yn 1989 en de ynstoarting fan 'e Sovjet-Uny yn 1991 waard it Ynternasjonaal Filmfestival fan Moskou yn 1995 in jierliks barren. Yn 1998 gie it evenemint oer omreden fan finansjele swierrichheden. Fan 2006 ôf waarden yn it ramt fan it festival ek wer dokumintêres fertoand, en yn 2011 krige it festival wer in eigen seksje foar dokumintêres. 

## Prizen
De wichtichste priis fan it Ynternasjonaal Filmfestival fan Moskou, útrikt foar de bêste film, hat troch de jierren hinne ferskate nammen hân. Fan 1959 oant en mei 1967 wie it de Grutte Priis; fan 1969 oant en mei 1987 de Gouden Priis; fan 1989 oant en mei 2003 de Gouden Sint-Joaris; en fan 2004 ôf de Gouden Joaris. De priis is ferneamd nei de hillige Joaris, dy't de patroan fan 'e stêd Moskou is. De trofee is in byldsje fan Sint-Joaris dy't de draak deadet, krekt sa't dat ôfbylde stiet op it wapen en de flagge fan Moskou. 

In oare priis dy't op it Ynternasjonaal Filmfestival fan Moskou útrikt wurdt, is de Stanislavskypriis, dêr't de bêste aktearprestaasje mei eare wurdt. Dy priis is troch de jierren hinne takend oan û.o. Jack Nicholson, Jeanne Moreau, Meryl Streep, Harvey Keitel, Fanny Ardant, Gérard Depardieu, Isabelle Huppert, Emmanuelle Beart, Helen Mirren en Catherine Deneuve.

## Keppelings om utens
*Offisjele webside fan it Ynternasjonaal Filmfestival fan Moskou
Critics' Choice Movie Award

De **Critics' Choice Movie Awards** foarmje in Amerikaanske en Kanadeeske groep prizen op it mêd fan films dy't elts jier útrikt wurde. Oarspronklik en ornaris noch altyd wurde dizze prizen de **Critics' Choice Awards** ("Prizen nei Kar fan 'e Filmkritisy") neamd, mar om betizing foar te kommen mei de Critics' Choice Television Awards waard yn 2010 oan 'e namme formeel it wurd *movie* ("film") tafoege. De Critics' Choice Movie Awards wurde takend troch de Amerikaansk-Kanadeeske Broadcast Film Critics Association (BFCA), besteande út filmkritisy dy't op 'e tillefyzje en de radio publisearje. 

De Critics' Choice Movie Awards waarden yn 1995 oprjochte en yn 1996 foar it earst útrikt foar films fan it foargeande jier. De nominaasjes wurde elts jier yn desimber bekendmakke, wêrnei't de útrikkingsseremoanje yn jannewaris folget. Dy seremoanje wurdt holden yn Santa Monica, yn 'e Amerikaanske steat Kalifornje (fan 2014 ôf yn 'e Barker Hangar), en wurdt sûnt 2001 live útstjoerd op 'e tillefyzje, by wikseljende tillefyzjenetwurken. 

## Kategoryen
;films
*bêste film (sûnt 1996)
*bêste aksjefilm (sûnt 2010)
*bêste famyljefilm (1998-2003)
*bêste komeedzjefilm (sûnt 2006)
*bêste science fiction- of horrorfilm (sûnt 2013)
*bêste lange animaasjefilm (sûnt 1999)
*bêste lange dokumintêre (sûnt 1996)
*bêste film yn in bûtenlânske taal (sûnt 1996)
;spilers
*bêste akteur (sûnt 1996)
*bêste aktrise (sûnt 1996)
*bêste akteur yn in aksjefilm (sûnt 2013-2017)
*bêste aktrise yn in aksjefilm (sûnt 2013-2017)
*bêste akteur yn in komeedzjefilm (sûnt 2013-2020)
*bêste aktrise yn in komeedzjefilm (sûnt 2013-2020)
*bêste byrol fan in akteur (sûnt 1996)
*bêste byrol fan in aktrise (sûnt 1996)
*bêste jonge akteur (sûnt 1997)
*bêste cast (sûnt 2002)
;makkers
*bêste regisseur (sûnt 1996)
*bêste senario (sûnt 1996)
*bêste kamerarezjy (sûnt 2010)
*bêste filmmontaazje (sûnt 2010)
*bêste lûd (sûnt 2010-2012)
*bêste fisuele effekten (sûnt 2010)
*bêste artdirection (sûnt 2010)
*bêste kostúmûntwerp (sûnt 2010)
*bêste fisazjy (sûnt 2010)
*bêste filmmuzyk (sûnt 2000)
*bêste liet (sûnt 1999)

## Keppelings om utens
*Offisjele webside fan 'e Critics' Choice Movie Awards
Goslar (Landkreis)

De lânkring **Goslar** is in bestoerlik distrikt yn it súdeasten fan it Dútske bûnslân Nedersaksen. Haadstêd is de selsstannige stêd Goslar. It 371,76 km² grutte Verwaltungsbezirk Harz makket wol diel út fan de lânkring, mar is it grutste gemeentefrije distrikt fan Dútslân. De Wurmberg yn it súdeastlike diel fan de lânkring is de heechste berch fan Nedersaksen.

## Geografy
Yn it noardlike diel fan de lânkring lizze de hichten tusken de 200 en 300 meter, mar yn de Oberharz en fral yn de Mittelharz lizze de toppen in stik heger. De heechste berch fan de lânkring is de Wurmberch (971 meter boppe seenivo) yn de Mittelharz. It Nasjonaal Park Harz leit foar in part yn de lânkring, wylst in oar part yn it oangrinzgjende bûnslân Saksen-Anhalt leit. By it stedsje Altenau ûntstiet de 128,3 km lange rivier de Oker, dy't troch in tige moaie delte streamt en by Vienenburg de Harz ferlit.   

De lânkring Goslar grinzget mei de klok mei begjinnend yn it easten oan de lânkring Harz (Landkreis) (yn Saksen-Anhalt), oan de lânkring Nordhausen (yn Thüringen), oan de lânkringen Göttingen, Northeim, Hildesheim en Wolfenbüttel en oan de kringfrije stêd Salzgitter (allegear yn Nedersaksen).

## Stêden en gemeenten
De lânkring bestiet út de folgjende stêden en gemeenten (De Harz is in gemeentefrij gebiet.):

**Ienheidsgemeenten**

**[[Samtgemeinde|Samtgemeinden]]** mei oansletten gemeenten

 Bestjoerssintrum fan de Samtgemeinde

## Keppeling om utens
Zweibrücken

**Zweibrücken** is in kringfrije stêd yn it Dútske bûnslân Rynlân-Palts. 

Flak foar it ein fan 'e Twadde Wrâldkriich waard Zweibrücken troch in bombardemint fan 'e Royal Air Force en de Royal Canadian Air Force hast folslein ferneatige. Mei mear as 80% ferneatiging hearde Zweibrücken ta de slimst troffen stêden fan Dútslân. Dy dei wurdt ek tsjintwurdich noch yn 'e folksmûle "Swarte Woansdei" (*Schwarzer Mittwoch*) neamd.

## Stedsyndieling

Zweibrücken is te verdielen yn meardere stedsdielen. De doarpen Bubenhausen en Ernstweiler waarden yn 1926 by Zweibrücken yndield, yn 1938 folgen Ixheim en Niederauerbach. Yn 1972 wreide it stedsgebiet him út mei Mörsbach yn it noarden, Oberauerbach yn it noardeasten, Rimschweiler yn it suden, Mittelbach-Hengstbach yn it súdwesten en Wattweiler yn it west fan de stêd. De doarpen dy't yn 1972 by Zweibrücken yndield binne hawwe de status fan *[[Ortsbezirk]]*. 

## It besjen wurdich
Yn Zweibrücken is it barokke slot (1720-1730) it besjen wurdich. It eardere residinsjeslot fan 'e hartogen fan Zweibrücken waard yn 'e Twadde Wrâldkriich ferneatige, mar yn 1965 wer opboud. De saneamde *Herzogvorstadt* bestiet út ferskillende barokke gebouwen dy't yn 'e jierren 1762–1772 boud waarden. It hiele kompleks giet op ûntwerpen fan Christian Ludwig Hautt werom en waard yn 'e Twadde Wrâldkriich sparre foar ferneatiging. De gebouwen wurde tsjintwurdich troch de oerheid en it Stadtmuseum brûkt. 

De âldste tsjerke fan Zweibrücken is de letgoatyske, protestantske Alexanderskirche (1493). Oare wichtige binnenstedstsjerken binne de Karlskirche (1708-1711), dy't yn opdracht fan kening Karel XII fan Sweden boud waard, en de nei de Twadde Wrâldkriich yn oare foarm werboude roomsk-katolike Heilig Kreuz Kirche.

## Parken
De stêd telt in pear grutte parken.
* De Rosengarten is ien fan 'e grutste parken fan Europa en telt mear as 60.000 roazeplanten fan 2.000 ferskillende soarten. 
* Yn 1974-1976 waard yn Zweibrücken op 'e grûn fan it eardere lustslot fan 'e Poalske kening Stanislaus Leszczynski in park foar wylde soarten roazen oanlein. De beide parken binne mei in paad meiïnoar ferbûn, de Rosenweg.
* De Fasanengarten waard nei 1740 yn opdracht fan hartoch Kristiaan IV oanlein. It park, ien fan 'e grutste barokke parken noardlik fan 'e Alpen, wurdt noch fierder restaurearre.
Ynternasjonaal Filmfestival fan Palm Springs

It **Ynternasjonaal Filmfestival fan Palm Springs** (Ingelsk: *Palm Springs International Film Festival*), soms ôfkoarte ta **PSIFF**, is in filmfestival dat elts jier yn jannewaris holden wurdt yn 'e stêd Palm Springs, yn 'e Amerikaanske steat Kalifornje. De earste edysje fan it evenemint waard organisearre yn 1989. It Ynternasjonaal Filmfestival fan Palm Springs leit him benammen ta op it ûnder de oandacht bringen fan útlânske films by it Amerikaanske publyk. Der komme elts jier sa'n 135.000 besikers op it filmfestival ôf, wêrfan't 70% bestiet út lju dy't net yn Palm Springs en omkriten wenje.

## Skiednis
It Ynternasjonaal Filmfestival fan Palm Springs waard foar it earst holden yn 1989. It waard oarspronklik promoate troch Sonny Bono, dy't doe boargemaster fan Palm Springs wie. Letter gie it festival in sponsorskipsrelaasje oan mei it tillekommunikaasjebedriuw Nortel.

## Organisaasje
De organisaasje fan it Ynternasjonaal Filmfestival fan Palm Springs is yn 'e hannen fan 'e Palm Springs International Film Society (PSIFS), in selskip fan leafhawwers fan bûtenlânske films. Dyselde feriening organisearret elt jier yn juny ek it Ynternasjonaal Festival foar Koarte Films fan Palm Springs (ek bekend as ShortFest). 

## Films
De films dy't op it Ynternasjonaal Filmfestival fan Palm Springs toand wurde, binne benammen bûtenlânske films (d.w.s. fan bûten de Feriene Steaten). Foar it meastepart binne dy net-Ingelsktalich. In lyts diel fan it filmoanbod bestiet lykwols út Amerikaanske ûnôfhinklike films. It Ynternasjonaal Filmfestival fan Palm Springs is opmerklik mei't it faak it meastepart fan 'e ynstjoerings sjen lit dy't meitingje nei de útrikking fan 'e Oscar foar Bêste Bûtenlânske Film, letter yn it jier.

## Prizen
De prizen dy't op it Ynternasjonaal Filmfestival fan Palm Springs útrikt wurde, kinne ûnderferdield wurde yn 'e galaprizen en de festivalprizen.

### Galaprizen
*Sonny Bono Visionary Award
*Career Achievement Award (oeuvrepriis)
*Desert Palm Achievement Award (oeuvrepriis)
*Director of the Year Award
*Frederick Loewe Award for Film Composing
*Icon Award
*Chairman's Award
*Ensemble Performance Award
*Spotlight Award

### Festivalprizen
*FIPRESCI Prize for Best Foreign Language Film (foar bêste net-Ingelsktalige film)
*FIPRESCI Prize for Best Actor in a Foreign Language Film (foar bêste akteur yn in net-Ingelsktalige film)
*FIPRESCI Prize for Best Actress in a Foreign Language Film (foar bêste aktrise yn in net-Ingelsktalige film)
*New Voices New Visions Award
*John Schlesinger Award
*CV Cine Award
*Ricky Jay Magic of Cinema Award
*GoE Bridging the Borders Award
*Audience Award for Best Narrative Feature (publykspriis foar bêste langspylfilm)
*Audience Award for Best Documentary Feature (publykspriis foar bêste dokumintêre)

## Keppelings om utens
*Offisjele webside fan Ynternasjonaal Filmfestival fan Palm Springs
Ammerland

**Ammerland** (Ammerlân) is in lânkring yn it Dútske bûnslân Nedersaksen. Bysûnder wie dat der oant de ferliening fan 'e stedsstatus oan it haadplak Westerstede op 28 maaie 1977 gjin inkeld plak yn 'e lânkring de status fan stêd hie.

## Geografy
Lang bleau in grut diel fan it Ammerlân isolearre as in eilân yn in see fan ûnbegeanber heechfean. Ek no is fral it easten en suden noch in wiidsk lânskip, beammen binne der net in soad. Wynmûnen ûnderbrieken it flakke lânskip en fan 'e 47 mûnen oan it begjin fan 'e 20e iuw binne der hjoeddedei noch njoggen bewarre bleaun. It grutste diel fan it lân wurdt tsjinwurdich brûkt as greide. De geastgrûnen fan it Ammerlân dêrfoaroer binne tradisjoneel in mingeling fan lytse boskjes, ikkers en hagen en hawwe de skaaimerken fan in parklânskip.

De lânkring Ammerlân grinzget fanút it noarden mei de klok mei oan 'e lânkringen Fryslân, Wesermarsch, de selsstannige stêd Aldenburch en de lânkringen Oldenburg, Kloppenburch en Lier.   

Alhoewol't de Noardseekust sa'n 40 kilometer fierderop leit, wurdt it westlike diel fan Ammerland noch beynfloede troch it tij. De rivieren Leda en Jümme ferbine it Ammerlân mei de Iems en sadwaande yndirekt mei de Noardsee.

## Skiednis
It Ammerlân waard foar it earst yn 'e 10e iuw neamd. Oannommen wurdt dat de namme is ôflaat fan *ameri*, dat sompe betsjut. Yn 'e tiid dat de Wytsings binnenfoelen waarden der lytse, ringfoarmige kastielen boud om de delsettings te beskermjen.    

Foar in lange tiid wie der net in soad ynteresse yn 'e sompige regio. Yn 'e 14e iuw waard it ûnderdiel fan it greefskip Aldenburch. De greven lieten bolwurken yn 'e krite bouwe, dy't de grins foarmen mei de Friezen.

De lânkring Ammerlân waard yn 1933 stifte en folget rûchwei de grinzen fan 'e histoaryske regio.

## Bestjoerlike yndieling
De lânkring is ûnder te ferdielen yn seis Einheitsgemeinden (ienheidsgemeenten). Dêrmei is de lânkring Ammerland ien fan 'e lânkringen mei de minste gemeenten fan it lân. De iennige stêd is (sûnt 1977) it haadplak Westerstede.

## Keppeling om utens
* Toeristyske side fan Ammerlân
Samtgemeinde

In **Samtgemeinde** (ôflaat fan *samtlich*, kollektyf) is yn de Dútske dielsteat Nedersaksen in gearwurkingsferbân fan selsstannige gemeenten. Alle dielnimmende gemeenten moatte yn deselde Landkreis (lânkring) lizze.

In samtgemeinde fiert foar de dielnimmende gemeente in tal taken út, lykas it meitsjen fan bestimmingsplannen, it suverjen fan it rioelwetter, it behearen fan de finânsjes of it gearwurkjen op it mêd fan de brânwar. De yntinsiviteit fan de gearwurking wurdt neffens in beslút fan it regear fan de dielsteat nommen.   

De samtgemeinde hat in eigen politike fertsjintwurdiging, dy't bestiet út in eigen boargemaster en in eigen ried. De ried wurdt keazen troch de boargers mei stimrjocht.

## Sjoch ek
* Verbandsgemeinde
* Einheitsgemeinde